***NÓRÁP ÖNKORMÁNYZAT***

***KÉPVISELŐ-TESTÜLETE***

***8591 Nóráp Kossuth utca 48.***

***Szám***: Pk/ 73-7/2024.

***Jegyzőkönyv***

***Készült***: Nóráp Község Önkormányzat képviselő-testületének 2024. május 21-én 17.30 órakor megtartott nyilvános testületi ülésről.

***Az ülés helye: Polgármesteri Hivatal***

Nóráp Kossuth utca 48.

***Jelen vannak***: Horváth József Csaba polgármester

Kereszt Roland alpolgármester

Berki-Varga Petra

Tóth Orsolya képviselők (4 fő)

Tanácskozási joggal részt vett: Kissné Szántó Mária jegyző

Lakosság részéről érdeklődő nem volt.

(jelenléti iv a jkv. 1. melléklete)

**Horváth József Csaba polgármester** köszöntötte a képviselőket, Megállapította, hogy az 5 fő képviselőből 4 fő megjelent, az ülés határozatképes, azt megnyitotta.

Napirend előtt tájékoztatta a képviselőket, hogy Merész Géza képviselő 2024. május 17-én a jegyzőnél írásban benyújtotta lemondását a képviselői mandátumáról azonnal hatállyal.

Ez követően a Helyi Választási Bizottság megállapítja ki kapta az előző választáson a következő legmagasabb szavazatszámot, s ha vállalja a következő ülésen esküt tesz és a képviselő-testület tagjává válik.

Javasolta az alábbi napirend elfogadását, a kiküldött meghívóban foglaltaknak megfelelően.

(meghívó a jkv. 2. melléklete)

**Napirend**

1.) Az Önkormányzat 2023. évi költségvetésének módosítása

2.) Rendeletalkotás az Önkormányzat 2023. évi költségvetésének végrehajtásáról (zárszámadás rendelet)

A képviselők a napirendi javaslatot egyhangúlag elfogadták, más napirendre javaslat nem volt.

**Napirend tárgyalása:**

**1.) Az Önkormányzat 2023. évi költségvetésáről szóló 1/2023. (II.15.) önkormányzati rendelet módosítása**

**Előadó: Horváth József Csaba polgármester**

**Horváth József Csaba polgármester** megállapította, hogy a napirend anyagát a képviselő-testület tagjai a meghívóval együtt kézhez kapták. (Jkv. 3. melléklete) Szóbeli kiegészítésként elmondta, hogy a zárszámadás elfogadása előtt a költségvetési rendeletben az időközben bekövetkezett módosításokat el kell fogadni. Kérte a hozzászólásokat, javasolta a rendelet-tervezet elfogadását.

Hozzászólás nem volt.

Nóráp község Önkormányzat Képviselő-testülete 4 igen szavazattal – ellenszavazat és tartózkodás nélkül – a következő rendeletet alkotta:

**Nóráp Község Önkormányzata Képviselő-testületének**

**3/2024. (V.30.) önkormányzati rendelete**

**az Önkormányzat 2023. évi költségvetéséről szóló 1/2023. (II.15.) önkormányzati rendelet módosításáról**

(A rendelet és egységes szerkezete a jvk. 4. melléklete)

**2.) Rendeletalkotás az Önkormányzat 2023. évi költségvetésének végrehajtásáról (zárszámadás rendelet)**

**Előadó: Horváth József Csaba polgármester**

**Horváth József Csaba polgármester**  megállapította, hogy a napirend anyagát (előterjesztést, rendelet-tervezetet mellékletekkel) a képviselők a meghívóval együtt kézhez kapták. (jkv. 5. melléklete) Kérte a véleményeket, javasolta a rendelet-tervezet elfogadását.

Hozzászólás nem volt.

Nóráp község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi rendeletet alkotta:

**Nóráp Község Önkormányzata Képviselő-testületének**

**4/2024. (V. 30.) önkormányzati rendelete**

**Nóráp Község Önkormányzatának 2023.évi zárszámadásáról**

(A rendelet a jkv. 6. melléklete)

A napirendeket követően a képviselők egyeztették a május 26-i rendezvény (II. Nórápi családi majális) részletes programját, kiosztották a feladatokat.

Több napirend nem volt, a képviselő-testület nyilvános ülését a polgármester 18.15 órakor bezárta.

K.m.f.

Horváth József Csaba Kissné Szántó Mária

polgármester jegyző